als_Latn dik_Latn sag_Latn
1.Së pari gjeni një gomë të përshtatshme që nuk ju hyn në punë. Sa më e madhe të jetë, aq më mirë është. Sigurohuni vetëm që të jetë në kushte të mira, për të përballuar peshën e njeriut. Edhe pastrojeni pak.
2.Planifikoni edhe vendin (pemën) ku do të varni gomën. Në varësi të pemës do të jetë edhe gjatësia e litarit. Idealja është rreth 3 metra nga vendi ku do të lidhet drejt tokës. Sigurohuni që dega ku do të lidhe të jetë sa më e fortë, po ashtu si litari.
3.Hapini gomës një vrimë me trapan, për të bërë të mundur që të mos mbajë ujë, përderisa do të jetë e ekspozuar ndaj shiut, duke qenë se do të qëndrojë në ambient jo të mbyllur.
4.Pasi të keni marrë të gjitha masat, atëherë nisni me lidhjen e litarit në degë. Aty duhet të krijoni një nyje sa më të fortë, për të mos lënë mundësinë që lëkundjet, ta zgjidhin.
5.Anën tjetër të litarit lidheni po ashtu fort me gomën, duke pasur parasysh që të lini më pak se një metër (30 cm-80 cm) hapësirë nga toka. Mos harroni edhe që vrima e hapur të jetë në pjesën e poshtme.
6.Përpara se të lini edhe të tjerët të hipin për të bërë xhiro me lisharësen, bëni provat e duhura, për të testuar sigurinë dhe për të mos vënë në rrezik askënd.
als_Latn als_Latn als_Latn als_Latn als_Latn als_Latn